《和荣安中月明夜行》
宋代·郭印

驱车夜出城，佳月傍人明。
始向山头见，还同水面行。
问途几一舍，投宿已三更。
露湿衣裘冷，吾生笑自轻。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。